PATVIRTINTA

Molėtų rajono savivaldybės tarybos

2021 m. birželio d. sprendimu Nr.B1-

**MOLĖTŲ RAJONO SAVIVALDYBĖS METŲ SOCIALINIO DARBUOTOJO VARDO SUTEIKIMO IR PREMIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Molėtų rajono savivaldybės metų socialinio darbuotojo (toliau – Metų socialinis darbuotojas) vardo suteikimo ir premijos skyrimo nuostatai (toliau – Nuostatai) reglamentuoja Metų socialinio darbuotojo vardo suteikimo kriterijus ir Metų socialinio darbuotojo premijos (toliau – Premija) skyrimo tvarką.

2. Metų socialinio darbuotojo vardo suteikimo ir Premijos skyrimo tikslas – įvertinti Molėtų rajono savivaldybės (toliau – Savivaldybė) įstaigų socialinių darbuotojų profesinės veiklos rezultatus ir skatinti juos siekti didesnės profesinės kompetencijos.

3. Metų socialinio darbuotojo vardas suteikiamas ir Premija skiriama socialiniams darbuotojams už reikšmingiausius pastarųjų dvejų metų nuopelnus profesinėje veikloje, gebėjimą daryti sėkmingą įtaką socialinei klientų (žmonių, grupių ar bendruomenių) aplinkai.

4. Kas dveji metai Metų socialinio darbuotojo vardas suteikiamas ir skiriama Premija socialinių paslaugų srities darbuotojams, dirbantiems Savivaldybės socialinių paslaugų, sveikatos priežiūros įstaigose, socialines paslaugas teikiančiose NVO, vadovaujantis Lietuvos Respublikos socialinės apsaugos ir darbo ministro 2014 m. spalio 13 d. įsakymu Nr.A1-487 „Dėl socialinių paslaugų srities darbuotojų pareigybių sąrašo patvirtinimo“.

5. Premiją steigia Molėtų rajono savivaldybės taryba (toliau – Savivaldybės taryba). Premijos dydis – 25 BSI (bazinės socialinės išmokos dydis).

6. Premija Molėtų rajono savivaldybės administracijos direktoriaus įsakymu skiriama iš savivaldybės lėšų vadovaujantis Molėtų rajono savivaldybės strateginiu veiklos planu.

**II SKYRIUS**

**KANDIDATŲ METŲ SOCIALINIO DARBUOTOJO VARDUI IR PREMIJAI GAUTI SUTEIKIMO KRITERIJAI**

7. Vertinamos veiklos sritys:

7.1. teikiamų paslaugų kokybės gerinimas, dalyvavimas įstaigos veikloje;

7.2. komandinio darbo bei bendradarbiavimo su kitomis įstaigomis stiprinimas;

7.3. profesinės veiklos tobulinimas.

 7.4. pilietinė, visuomeninė veikla.

8. Veiklos vertinimo kriterijai:

8.1. profesiniai pasiekimai: gebėjimas daryti sėkmingą įtaką socialinei klientų (asmens, asmenų grupių ar bendruomenių) aplinkai, ugdyti ir palaikyti klientų savarankiško gyvenimo įgūdžius;

8.2. socialinio darbo naujovių diegimas;

8.3. paslaugų gavėjų, su kuriais dirba socialinis darbuotojas, pasitikėjimas bei palankūs atsiliepimai apie jo veiklą;

8.4. aktyvus dalyvavimas visuomeninėje veikloje ( savanorystė, pilietiškumas);

 8.5. indėlis į profesinės veiklos tobulinimą: kvalifikacijos renginiai (parengtos kvalifikacijos tobulinimo programos, parengtos metodinės priemonės, vesti kvalifikacijos tobulinimo seminarai),

2

viešos paskaitos bendruomenėms, autentiškos patirties sklaida, pasiūlymai teisės aktų tobulinimui, dalyvavimas regioniniuose, nacionaliniuose, tarptautiniuose projektuose, eksperimentinėje, mokslo tiriamojoje veikloje (draugijos, asociacijos, ekspertų komisijos, konsultacijos ir kt.).

**III SKYRIUS**

**METŲ SOCIALINIO DARBUOTOJO VARDO SUTEIKIMO IR PREMIJOS SKYRIMO TVARKA**

9. Kandidatūras Metų socialinio darbuotojo vardui ir Premijai gauti turi teisę siūlyti Molėtų rajono savivaldybės meras, tarybos nariai, administracija, socialinės įstaigų bendruomenės, socialines paslaugas teikiančios NVO, nevyriausybinės organizacijos, vietos bendruomenei atstovaujančios asociacijos.

10. Premija pradedama teikti nuo 2022 m. kas dveji metai.

11. Kandidatūros raštu (pagal Nuostatų 1 priede pateiktą formą) teikiamos Savivaldybės administracijos Socialinės paramos skyriui iki rugpjūčio 27 d. nuo 2022 m. kas dveji metai.

12. Kartu su teikimu būtina pateikti kandidato sutikimą dėl asmens duomenų tvarkymo (pagal Nuostatų 2 priede pateiktą formą).

13. Kandidatūras svarsto Metų socialinio darbuotojo vardo suteikimo ir Premijos skyrimo komisija (toliau – Komisija), patvirtinta Savivaldybės administracijos direktoriaus 5 metams iš ne mažiau kaip 5 narių. Komisijos nariais negali būti Savivaldybės tarybos nariai.

14. Komisijos darbas organizuojamas pagal Savivaldybės administracijos direktoriaus patvirtintą Komisijos darbo reglamentą.

15. Komisija svarsto ir vertina pateiktas kandidatūras, atitinkančias bent vieną veiklos sritį ir bent 2 veiklos vertinimo kriterijus, pagal Komisijos darbo reglamentu nustatytą kriterijų vertinimo tvarką.

16. Komisijos sprendimas dėl Metų socialinio darbuotojo vardo suteikimo ir Premijos skyrimo priimamas iki rugsėjo 15 d. nuo 2022 m. kas dveji metai.

17. Komisijos sprendimai įforminami protokolu. Protokolą pasirašo Komisijos pirmininkas ir sekretorius.

18. Sprendimą dėl Premijos skyrimo priima Savivaldybės administracijos direktorius, atsižvelgdamas į Komisijos teikimą.

19. Metų socialinio darbuotojo vardas suteikiamas ir Premija skiriama Savivaldybės administracijos direktoriaus įsakymu ir teikiama Socialinių darbuotojų dienos proga. Kartu su Premija įteikiamas Savivaldybės mero pasirašytas Metų socialinio darbuotojo nominacijos diplomas.

20. Komisija užtikrina, kad jos vykdomas asmens duomenų tvarkymas atitiktų Lietuvos Respublikos asmens duomenų teisinės apsaugos įstatymo nuostatas.

21. Metų socialinio darbuotojo vardas ir Premija tam pačiam socialiniam darbuotojui teikiama vieną kartą.

22. Informacija apie Metų socialinio darbuotojo vardo suteikimą ir Premijos skyrimą skelbiama Molėtų rajono savivaldybės interneto svetainėje, kitose žiniasklaidos priemonėse.

**IV SKYRIUS**

**BAIGIAMOSIOS NUOSTATOS**

23. Nuostatai keičiami, papildomi ar pripažįstami netekusiais galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Molėtų rajono savivaldybės

 Metų socialinio darbuotojo vardo

 suteikimo ir premijos skyrimo nuostatų

 1 priedas

**REKOMENDACIJA METŲ SOCIALINIO DARBUOTOJO VARDUI IR PREMIJAI GAUTI**

1. Vardas ir pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Darbovietė, pareigos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Elektroninio pašto adresas, telefono numeris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Veikla, atitinkanti veiklos sritis ir kriterijus:

|  |  |  |
| --- | --- | --- |
| Eil. Nr. | Vertinamos veiklos sritys | Nuorodos |
| 1 | Teikiamų paslaugų kokybės gerinimas, dalyvavimas įstaigos veikloje. |  |
| 2 | Komandinio darbo bei bendradarbiavimo su kitomis įstaigomis stiprinimas. |  |
| 3 | Profesinės veiklos tobulinimas. |  |
| 4 | Pilietinė, visuomeninė veikla. |  |
| Eil. Nr. | Veiklos vertinimo kriterijai | Nuorodos |
| 1 | Profesiniai pasiekimai: gebėjimas daryti sėkmingą įtaką socialinei klientų (asmens, asmenų grupių ar bendruomenių) aplinkai, ugdyti ir palaikyti klientų savarankiško gyvenimo įgūdžius. |  |
| 2 | Socialinio darbo naujovių diegimas. |  |
| 3 | Paslaugų gavėjų, su kuriais dirba socialinis darbuotojas, pasitikėjimas bei palankūs atsiliepimai apie jo veiklą. |  |
| 4 | Aktyvus dalyvavimas visuomeninėje veikloje ( savanorystė, pilietiškumas). |  |
| 5 | Indėlis į profesinės veiklos tobulinimą: kvalifikacijos renginiai (parengtos kvalifikacijos tobulinimo programos, parengtos metodinės priemonės, vesti kvalifikacijos tobulinimo seminarai), viešos paskaitos bendruomenėms, autentiškos patirties sklaida, pasiūlymai teisės aktų tobulinimui, dalyvavimas regioniniuose, nacionaliniuose, tarptautiniuose projektuose, eksperimentinėje, mokslo tiriamojoje veikloje (draugijos, asociacijos, ekspertų komisijos, konsultacijos ir kt.). |  |

**PASTABA. Rekomendacijos apimtis – ne daugiau kaip 1 A4 formato lapas. Rekomendacijoje pateikiama informacija apie kandidato pasiekimus pagal veiklos vertinimo sritį/is ir kriterijus. Gali būti pateiktos nuorodos į interneto svetaines ar socialinius tinklus.**

Įstaigos, organizacijos vadovas

(Vardas, pavardė, parašas)

20 m. mėn. d.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Molėtų rajono savivaldybės

 Metų socialinio darbuotojo vardo suteikimo

 ir premijos skyrimo nuostatų

 2 priedas

**SUTIKIMAS DĖL ASMENS DUOMENŲ TVARKYMO**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(vardas, pavardė, asmens tapatybę patvirtinančio dokumento numeris)

**sutinku,** kad Duomenų valdytojas – Molėtų rajono savivaldybės administracijos Socialinės paramos skyrius (toliau – Skyrius), tvarkytų mano asmens duomenis **(pažymi duomenų subjektas)**:

**□** vardą, pavardę, pareigas, darbovietę – svarstyti mano galimybę gauti Metų socialinio darbuotojo premiją ir administruoti jos skyrimo procedūrą;

**□** telefono numerį, elektroninio pašto adresą – siųsti man pranešimus telefonu ir / ar elektroniniu paštu, siekiant prireikus suteikti ir (ar) gauti papildomos informacijos;

**□** vardą, pavardę, pareigas, darbovietę – paviešinti informaciją apie Metų socialinio darbuotojo premijos skyrimą man.

Mano asmens duomenys bus tvarkomi ir saugomi laikantis Lietuvos vyriausiojo archyvaro priimtų teisės aktų, reglamentuojančių dokumentų valdymą, reikalavimų nuo mano sutikimo gavimo momento.

**Suprantu**, kad turiu teisę atsisakyti nuo tokio duomenų tvarkymo, tokiu atveju suprantu, kad prarandu galimybę pretenduoti į Metų socialinio darbuotojo premiją.

Pažymi duomenų subjektas: **□ sutinku □ nesutinku**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė) (Parašas)

**Esu informuotas (-a)**, kad galiu bet kuriuo metu atšaukti duotą sutikimą.

**Taip pat esu informuotas (-a)**, kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka turiu teisę: 1) žinoti (būti informuotas) apie mano asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitųasmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi mano asmens duomenys.

***Asmens duomenys*** – bet kuri informacija, susijusi su fiziniu asmeniu – Duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta, visų pirma, naudojant tokius identifikatorius kaip: vardas, pavardė, buvimo vietos duomenys, naudojant vieną iš jų ar kelis to fizinio asmens fizinės, fiziologinės, ekonominės, kultūrinės ar socialinės tapatybės požymius. Specialieji asmens duomenys susiję su asmens sveikata, etnine kilme ir kt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Molėtų rajono savivaldybės

 Metų socialinio darbuotojo vardo suteikimo

 ir premijos skyrimo nuostatų

 3 priedas

**NEŠALIŠKUMO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a)

(Vardas, pavardė)

Metų socialinio darbuotojo vardo suteikimo ir premijos skyrimo komisijos (toliau – Komisija) nariu (-e) ar Komisijos sekretoriumi (-e) **pasižadu**:

1. Savo pareigas atlikti objektyviai, dalykiškai, be išankstinio nusistatymo, vadovaudamasis (-si) įstatymų viršenybės, skaidrumo, nešališkumo, teisėtumo, sąžiningumo principais.

2. Informuoti Komisijos pirmininką apie galimą interesų konfliktą ir nusišalinti nuo dalyvavimo tolesnėje sprendimų priėmimo procedūroje.

**Esu informuotas (-a)**, kad, kilus šališkumo ar interesų konflikto grėsmei, galiu būti nušalintas (-a) nuo dalyvavimo tolesnėje procedūroje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareigos komisijoje) (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Molėtų rajono savivaldybės

 Metų socialinio darbuotojo vardo suteikimo

 ir premijos skyrimo nuostatų

 4 priedas

**KONFIDENCIALUMO PASIŽADĖJIMAS**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a)

(Vardas, pavardė)

Metų socialinio darbuotojo vardo suteikimo ir premijos skyrimo komisijos (toliau – Komisija) nariu (-e) ar Komisijos sekretoriumi (-e) **pasižadu**:

1. Saugoti ir tik Metų socialinio darbuotojo vardo suteikimo ir premijos skyrimo nuostatų nustatytais tikslais ir tvarka naudoti informaciją, kuri man taps žinoma, esant komisijos nariu (-e) ar komisijos sekretoriumi (-e).

2. Man patikėtus dokumentus, asmens duomenis ir kitus duomenis saugoti tokiu būdu, kad tretieji asmenys neturėtų galimybės su jais susipažinti ar jais pasinaudoti, neatskleisti tretiesiems asmenims informacijos, kuri man taps žinoma, esant komisijos nariu (-e) ar komisijos sekretoriumi (-e).

3. Nepasilikti jokių man pateiktų dokumentų kopijų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareigos komisijoje) (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_